CELEX: 22013D0077
Language: lt
Date: 1367539200000
Title: 2013 m. gegužės 3 d. EEE jungtinio komiteto sprendimas Nr. 77/2013, kuriuo iš dalies keičiami EEE susitarimo II priedas (Techniniai reglamentai, standartai, tyrimai ir sertifikavimas) ir IV priedas (Energija)

31.10.2013   
            
            
               LT
            
            
               Europos Sąjungos oficialusis leidinys
            
            
               L 291/35
            
         EEE JUNGTINIO KOMITETO SPRENDIMAS
   Nr. 77/2013
   2013 m. gegužės 3 d.
   kuriuo iš dalies keičiami EEE susitarimo II priedas (Techniniai reglamentai, standartai, tyrimai ir sertifikavimas) ir IV priedas (Energija)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtrauktas 2012 m. liepos 12 d. Komisijos deleguotasis reglamentas (ES) Nr. 874/2012, kuriuo papildoma Europos Parlamento ir Tarybos direktyva 2010/30/ES nustatant elektros lempų ir šviestuvų energijos vartojimo efektyvumo ženklinimo reikalavimus (1);
            
         
               (2)
            
            
               nuo 2013 m. rugsėjo 1 d. Deleguotuoju reglamentu (ES) Nr. 874/2012 panaikinama į EEE susitarimą įtraukta Komisijos direktyva 98/11/EB (2), todėl ji turi būti nuo 2013 m. rugsėjo 1 d. išbraukta iš EEE susitarimo;
            
         
               (3)
            
            
               į EEE susitarimą įtraukta Tarybos direktyva 78/170/EEB (3) buvo panaikinta į EEE susitarimą įtraukta Europos Parlamento ir Tarybos direktyva 2005/32/EB (4), todėl nuoroda į Direktyvą 78/170/EEB turėtų būti išbraukta iš EEE susitarimo;
            
         
               (4)
            
            
               todėl EEE susitarimo II ir IV priedai turėtų būti atitinkamai iš dalies pakeisti,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo II priedas iš dalies keičiamas taip:
   
               1.
            
            
               IV skyriaus 4e punkto (Komisijos direktyva 98/11/EB) tekstas nuo 2013 m. rugsėjo 1 d. pakeičiamas taip:
               „32012 R 0874: 2012 m. liepos 12 d. Komisijos deleguotasis reglamentas (ES) Nr. 874/2012, kuriuo papildoma Europos Parlamento ir Tarybos direktyva 2010/30/ES nustatant elektros lempų ir šviestuvų energijos vartojimo efektyvumo ženklinimo reikalavimus (OL L 258, 2012 9 26, p. 1).“
            
         
               2.
            
            
               V skyriaus 1 punkto (Tarybos direktyva 78/170/EEB) tekstas išbraukiamas.
            
         2 straipsnis
   EEE susitarimo IV priedas iš dalies keičiamas taip:
   
               1.
            
            
               4 punkto (Tarybos direktyva 78/170/EEB) tekstas išbraukiamas.
            
         
               2.
            
            
               11e punkto (Komisijos direktyva 98/11/EB) tekstas nuo 2013 m. rugsėjo 1 d. pakeičiamas taip:
               „32012 R 0874: 2012 m. liepos 12 d. Komisijos deleguotasis reglamentas (ES) Nr. 874/2012, kuriuo papildoma Europos Parlamento ir Tarybos direktyva 2010/30/ES nustatant elektros lempų ir šviestuvų energijos vartojimo efektyvumo ženklinimo reikalavimus (OL L 258, 2012 9 26, p. 1) (5).
            
         3 straipsnis
   
      Europos Sąjungos oficialiojo leidinio EEE priede skelbtinas Deleguotojo reglamento (ES) Nr. 874/2012 tekstas islandų ir norvegų kalbomis yra autentiškas.
   4 straipsnis
   Šis sprendimas įsigalioja 2013 m. gegužės 4 d., jei pateikti visi pranešimai pagal EEE susitarimo 103 straipsnio 1 dalį (6), arba 2012 m. gruodžio 7 d. EEE jungtinio komiteto sprendimo Nr. 217/2012 (7) įsigaliojimo dieną, iš šių datų pasirenkama vėlesnė.
   5 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2013 m. gegužės 3 d.
      
         
            EEE jungtinio komiteto vardu
         
         
            Pirmininkas
         
         Gianluca GRIPPA
      
   
   
      (1)  OL L 258, 2012 9 26, p. 1.
   
      (2)  OL L 71, 1998 3 10, p. 1.
   
      (3)  OL L 52, 1978 2 23, p. 32.
   
      (4)  OL L 191, 2005 7 22, p. 29.
   
      (5)  Išvardyta tik informaciniais tikslais; dėl taikymo žr. II priedą „Techniniai reglamentai, standartai, tyrimai ir sertifikavimas“.“
   
      (6)  Konstitucinių reikalavimų nenurodyta.
   
      (7)  OL L 81, 2013 3 21, p. 17.